Özönlöttek a részeg, ordibáló emberek - mondják annak a budai háznak a lakói, ahol óriási házibulinak vetett véget a rendőrség
A korlátozások ellenére 74-en ünnepeltek egy születésnapot egy I. kerületi lakásban - írja a Bors.
A Bors megtalálta azt az Attila úti lakást, ahol a hírhedté vált szülinapi partit szervezték február 19-én.

"Félelmetes volt, ahogy özönlöttek az épületbe a bódult állapotú fiatalok. Ordibáltak, mint a bolondok " – mesélte a lapnak az ingatlan egyik idős lakója.

Egy emeleti lakó arról számolt be: a születésnapját ünneplő 30 év körüli férfi nem is tudta volna titkolni, hogy bulit tart, ugyanis akkora tömeg gyűlt össze, hogy a lakásban nem fértek el.

"Mindenhol embertömeg volt. Az erkélyeket és a gangot is ellepték a fiatalok. Nem különösebben érdekelte őket a rendezett lépcsőház. Mindenhova pöckölgették a cigicsikkeket " – tette hozzá az egyik lakás tulajdonosa, aki szerint a legfelső, hetedik emelet másik lakosa, a viszonylag friss tulajdonos szomszédja értesíthette a rendőrséget.

Csak a létszámot illetően kirívó eset az I. kerületi illegális házibuli. A VII. kerületi Kertész utcában is rendőröknek kellett megfékezniük egy partit a múlt héten. A lakásban 20 fiatal szórakozott, ám a járőrök berekesztették az ünneplést.
I. kerület Itthon buli